b'\n_START_ARTICLE_\nFosforas\n_START_SECTION_\nPavadinimo kilm\xc4\x97\n_START_PARAGRAPH_\nBaltasis (geltonasis) fosforas tamsoje ai\xc5\xa1kiai \xc5\xa1vie\xc4\x8dia. \xc5\xa0i savyb\xc4\x97 leido 1669\xc2\xa0m. Hamburgo alchemikui ir vaistininkui Hennig Brand bei jo pad\xc4\x97j\xc4\x97jui Kunckel atrasti \xc5\xa1\xc4\xaf element\xc4\x85, tod\xc4\x97l jis atitinkamai ir pavadintas: gr. phos\xc2\xa0\xe2\x80\x93 \xc5\xa1viesa + phoros\xc2\xa0\xe2\x80\x93 ne\xc5\xa1antis.\n_START_SECTION_\nIstorija\n_START_PARAGRAPH_\nFosfor\xc4\x85 pirmasis 1669\xc2\xa0m. i\xc5\xa1gavo alchemikas H. Brandas, jis kaitino \xc5\xa1lapalo, kvarcinio sm\xc4\x97lio ir anglies mi\xc5\xa1in\xc4\xaf. 1743\xc2\xa0m. buvo pasi\xc5\xablytas pramoninis fosforo gavimo b\xc5\xabdas, j\xc4\xaf gaunant i\xc5\xa1 fosforito, kvarcinio sm\xc4\x97lio ir anglies esant 1100\xe2\x80\x931300\xc2\xa0\xc2\xb0C temperat\xc5\xabrai.\n_START_SECTION_\nPaplitimas\n_START_PARAGRAPH_\nLaisvas fosforas gamtoje nerandamas, jis b\xc5\xabna pasiskirst\xc4\x99s mineraluose, daugiausiai fosfatuose, pvz., apatito, fosfarito, ambligonito, vivianito, ksenotimo, monacito ir kituose.\n_START_SECTION_\nNaudojimas\n_START_PARAGRAPH_\nRaudonasis fosforas yra naudojamas degtukams, puslaidininkiams gaminti, taip pat metalurgijoje.\n_START_SECTION_\nFosforas organizme\n_START_PARAGRAPH_\nKartu su kalciu fosforo yra kauluose ir dantyse. Taip pat jo, susijungusio su baltymais ir riebalais yra \xc4\xafvairiuose audiniuose. Med\xc5\xbeiag\xc5\xb3 apykaitoje fosfatai svarb\xc5\xabs kaip energijos tiek\xc4\x97jai. Fosforo junginiai veikia genetin\xc4\x97s informacijos perdavimo procesus. Sutrikus fosforo apykaitai, grei\xc4\x8diau susergama rachitu, kraujagysli\xc5\xb3 ateroskleroze, jau\xc4\x8diamas nuovargis, protinis ir fizinis nedarbingumas._NEWLINE_Fosforo yra gr\xc5\xabduose, ank\xc5\xa1tin\xc4\x97se dar\xc5\xbeov\xc4\x97se, rie\xc5\xa1utuose, \xc5\xbeirniuose, avi\xc5\xbe\xc5\xb3 kruopose, \xc5\xbeuvyje, piene, m\xc4\x97soje.'